CELEX: 32007R0149
Language: sl
Date: 2007-02-15 00:00:00
Title: Uredba Komisije (ES) št. 149/2007 z dne 15. februarja 2007 o vpisu imena v register zajamčenih tradicionalnih posebnosti – Boerenkaas (ZTP)

16.2.2007   
            
            
               SL
            
            
               Uradni list Evropske unije
            
            
               L 46/18
            
         UREDBA KOMISIJE (ES) št. 149/2007
   z dne 15. februarja 2007
   o vpisu imena v register zajamčenih tradicionalnih posebnosti – Boerenkaas (ZTP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 509/2006 z dne 20. marca 2006 o zajamčenih tradicionalnih posebnostih kmetijskih proizvodov in živil (1) in zlasti prvega pododstavka člena 9(4) Uredbe,
   ob upoštevanju naslednjega:
   
               (1)
            
            
               V skladu s prvim pododstavkom člena 8(2) Uredbe (ES) št. 509/2006 in v skladu s členom 19(3) navedene uredbe je bil zahtevek Nizozemske za registracijo imena „Boerenkaas“ objavljen v Uradnem listu Evropske unije
                   (2).
            
         
               (2)
            
            
               Ker Komisija ni prejela nobenega ugovora v skladu s členom 9 Uredbe (ES) št. 509/2006, je treba to ime registrirati.
            
         
               (3)
            
            
               Zahtevek je vseboval tudi prošnjo za zaščito iz člena 13(2) Uredbe Sveta (EGS) št. 2082/92 z dne 14. julija 1992 o certifikatih o posebnih lastnostih za kmetijske proizvode in živila (3), ki ustreza členu 13(2) Uredbe (ES) št. 509/2006. Ugovorov ni bilo in ni bilo dokazano, da se ime uporablja na zakonit, splošno znan in gospodarsko pomemben način za podobne kmetijske proizvode ali živila. Zato je treba zahtevek odobriti –
            
         SPREJELA NASLEDNJO UREDBO:
   Člen 1
   Ime iz Priloge k tej uredbi se registrira.
   Uporabi se zaščita iz člena 13(2) Uredbe (ES) št. 509/2006.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. februarja 2007
      
         
            Za Komisijo
         
         Mariann FISCHER BOEL
         
            Članica Komisije
         
      
   
   
      (1)  UL L 93, 31.3.2006, str. 1.
   
      (2)  UL C 316, 13.12.2005, str. 16.
   
      (3)  UL L 208, 24.7.1992, str. 9. Uredba, razveljavljena z Uredbo (ES) št. 509/2006.
   PRILOGA
   Boerenkaas
   ZTP
   1.3 Siri
   NIZOZEMSKA
   Seznam: Uporaba imena je rezervirana.